Дзмітрый Дзянісавіч Латыхоў

Дзмітрый Латыхоў (нар. , ) — беларускі футбаліст, нападнік расійскага клуба «Урал-2» з Екацярынбурга.

 Клубная кар’ера 
Выхаванец мінскага «Дынама», з 2019 года пачаў выступаць за дубль клуба, дзе замацаваўся на наступны год. З лета 2021 года стаў прыцягвацца да асноўнай каманды. Дэбютаваў за «Дынама» 23 чэрвеня 2021 года ў матчы Кубка Беларусі супраць «Ліды» (3:0), калі выйшаў на замену ў другім тайме. 4 ліпеня 2021 года ўпершыню згуляў у Вышэйшай лізе, выйшаўшы на замену ў другім тайме сустрэчы з мазырскай «Славіяй» (4:0). У далейшым працягваў гуляць за асноўную каманду дынамаўцаў, выходзячы на замену.

У снежні 2022 года падоўжыў пагадненне са сталічным клубам, аднак у студзені 2023 года перайшоў у «Іслач», падпісаўшы двухгадовы кантракт. У пачатку 2024 года страціў месца ў аснове «Іслачы», стаў гуляць за рэзервовую каманду. У ліпені 2024 года пакінуў «Іслач» і неўзабаве далучыўся да екацярынбургскага «Урала», стаў выступаць за каманду «Урал-2» у Другой лізе.

 Міжнародная кар’ера 
У кастрычніку 2019 года гуляў за юнацкую зборную Беларусі (да 17 гадоў) у кваліфікацыйным раўндзе чэмпіянату Еўропы.

У кастрычніку 2021 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

12 лістапада 2021 года дэбютаваў за моладзевую зборную Беларусі, выйшаўшы на замену ў канцы адборачнага матча чэмпіянату Еўропы 2023 супраць Грэцыі (0:2). У наступным матчы 16 лістапада 2021 года супраць Ліхтэнштэйна (4:0) выйшаў у стартавым складзе і адзначыўся дублем.

 Дасягненні 
 Бронзавы прызёр чэмпіянату Беларусі: 2021

 Статыстыка выступленняў 
СезонДывізіёнКлубМатчыГалы 2019  дубль  Дынама  4  1 2020  дубль  Дынама  27  18 2021  Д1  Дынама  10  2 2022  Д1  Дынама  13  0 2023  Д1  Іслач  25  1 2024 (1)  Д1  Іслач  1  0

 Крыніцы 

Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Іслач
Катэгорыя:Ігракі ФК Урал-2 Екацярынбург